hu hu hu hu hu hu hu hu hu hu hu hu hu hu hu de hu it fi hu it et hu hu hu hu hu hu hu hu hu hu en de hu en hu hu hu hu hu hu sk hu hu hu hu hu hu hu hu hu hu hu hu hu hu fi hu hu hu hu hu hu hu hu fi hu hu en et hu hu en hu it en it en en en hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz az ru bg ca hbs_lat de el es eu fa fi fr de hbs_lat hy id it ja ka lt nl fr pl pt ru hbs_lat hbs_lat sv ta th ceb tr fy vi da zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2019. október 19.
Ugrás a navigációhoz Ugrás a kereséshez
(vagy i. e. 1141 – 1133)
Ré az igazság ura; Ámon kegyeltje
A Wikimédia Commons tartalmaz VI. Ramszesz témájú médiaállományokat.
VI. Ramszesz (uralkodói nevén Nebmaatré Meriamon; ? – i. e. 1137) az ókori egyiptomi XX. dinasztia ötödik fáraója i. e. 1145-től haláláig. Sírja, a Királyok völgye 9. nincs messze Tutanhamon sírjától (KV62).
1 Származása, útja a trónig
Származása, útja a trónig[szerkesztés]
Dinasztiája legnagyobb fáraójának, III. Ramszesznek egy fiatalabb fia volt; a nagy királyi hitves, Iszet Ta-Hemdzsert két ismert fiának egyike. Eredetileg Amonherkhopsefnek hívták.[1] Apjuk halála után Amonherkhopsef bátyja, IV. Ramszesz lépett a trónra, akit fia, V. Ramszesz követett. V. Ramszesz alig pár év uralkodás után meghalt, egyes feltételezések szerint viszály zajlott közte és Amonherkhopsef közt, aki unokaöccse halála után felvette a Ramszesz nevet és trónra lépett.[2]
VI. Ramszesznek egy felesége ismert, Nubheszbed királyné. Három gyermekéről tudni utódján, VII. Ramszeszen kívül: leánya, Iszet a befolyásos Ámon isteni felesége főpapnői pozíciót töltötte be; Amonherkhopsefet a Királyok völgye 13. sírhoz épített új mellékkamrában helyezték örök nyugalomra, neve a sírból ismert; Panebenkemet herceget apja egy szobrán ábrázolják, mely ma a Luxori Múzeumban található.[3]
Abból, hogy VI. Ramszesz kisajátította unokaöccse, V. Ramszesz sírját és halotti templomát is – V. Ramszeszt csak utódja 2. uralkodási évében temették el, ekkor találtak másik sírt neki –, valamint hogy a feljegyzések alapján a Dejr el-Medina-i munkások egy meg nem nevezett ellenségtől féltek, egyes tudósok arra következtetnek, hogy viszály zajlott V. és VI. Ramszesz közt, de ez nem bizonyított. Igaz, arra sincs bizonyíték, hogy ne lett volna viszály – a legtöbb tisztviselő ugyan, aki V. Ramszeszt szolgálta, VI. Ramszesz után is megtartotta pozícióját, ez azonban nem elegendő bizonyíték arra, hogy problémamentes volt a trónutódlás, mert a XVIII. és a XIX. dinasztia végének nem túl harmonikus viszonyai közt is előfordultak egymás után több uralkodót szolgáló tisztségviselők.[2]
VI. Ramszesz uralkodása alatt folytatódott Egyiptom politikai és gazdasági hanyatlása. Ő az utolsó fáraó, akinek nevét kánaáni források említik.[4] Thébában Ámon főpapja, Ramszesznaht hatalma egyre nőtt a fáraóé rovására, annak ellenére, hogy Ramszesz lánya, Iszet fontos pozíciót töltött be a papságban mint Ámon isteni felesége.[5]
Hogy legalább 8 évig uralkodott, azt igazolja egy falfelirat, mely megnevezi Ramszesznaht főpapot is. Raphael Ventura az 1907+1908 Torinói Papirusz vizsgálata alapján megállapította, hogy Ramszesz nyolc teljes évig uralkodott[6][7] Uralkodása nyolcadik évfordulója után két hónappal halt meg, fia, VII. Ramszesz követte a trónon.
Ramszesz sírjába nem sokkal halála után betörtek. A sírrablók kifosztották a sírt és megrongálták a múmiát, miközben leszedték róla az ékszereket. A múmiát 1898-ban a KV35-ös sírban találták, a vizsgálat kimutatta, hogy fejét és törzsét baltával teljesen összetörték.[8] Ramszesz sírja védte meg a sírrablóktól Tutanhamon sírját, melyet 1922-ben nagyrészt érintetlenül találtak meg, Ramszesz sírjának építésekor ugyanis a törmeléket Tutanhamon sírjának bejárata elé hordták, és teljesen eltakarta azt.
A fáraók titulatúrájának magyarázatát és történetét lásd az Ötelemű titulatúra szócikkben.
A hatalmas bika, a nagy erejű, ki életet ad a Két Földnek
A hatalmas csapású, ki legyőzi a sokaságot
Kinek tartósak évei, mint Tatjenennek
Felső‑  és Alsó‑Egyiptom királya
Ré az igazság ura; Ámon kegyeltje
Ré gyermeke; Héliopolisz isten-kormányzója
↑ Dodson, Aidan, Hilton, Dyan. The Complete Royal Families of Ancient Egypt. Thames & Hudson (2004). ISBN 0-500-05128-3 , p.186
↑ a b szerk.: Shaw, Ian: Az ókori Egyiptom története. Debrecen: Gold Book Kiadó. Fordította: Kmilcsik Ágnes (2004). ISBN 963-425-022-X , p.322
↑ Dodson–Hilton, op.cit., pp.192-193
↑ Nicolas Grimal: A History of Ancient Egypt, (Blackwell Books: 1992), p.288
↑ Grimal, op. cit., p.288
↑ Raphael Ventura, More Chronological Evidence from Turin Papyrus Cat.1907+1908, JNES 42, No.4 (1983), pp.271-277
↑ Peter Clayton: Chronicle of the Pharaohs, Thames & Hudson Ltd, (1994), p.167
↑ Clayton, op.cit, p.168
A Wikimédia Commons tartalmaz VI. Ramszesz témájú médiaállományokat.
i. e. 12. század
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=VI._Ramszesz&oldid=21826640”
Az i. e. 12. században született személyek
Az i. e. 1130-as években elhunyt személyek
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. október 19., 21:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.